wannaphong/clean_thaiwikipedia huggingface dataset:
# มานะศักดิ์ จันทร์ประสงค์
มานะศักดิ์ จันทร์ประสงค์ (เกิด 31 มีนาคม พ.ศ. 2521) เป็นที่ปรึกษารัฐมนตรีช่วยว่าการกระทรวงการคลัง อดีตสมาชิกสภาผู้แทนราษฎรจังหวัดนนทบุรี 2 สมัย

 ประวัติ 
มานะศักดิ์ จันทร์ประสงค์ เกิดเมื่อวันที่ 31 มีนาคม พ.ศ. 2521 เป็นบุตรคนที่ 4 ของนายถวิล และ นางพิมพา จันทร์ประสงค์ สำเร็จการศึกษาระดับปริญญาตรี สาขาการตลาด จากประเทศอังกฤษ และ ปริญญาโท วิศวกรรมศาสตรมหาบัณฑิต สาขา Computer Engineering Management จากมหาวิทยาลัยอัสสัมชัญ

 งานการเมือง 
มานะศักดิ์ ประกอบอาชีพเกี่ยวกับอสังหาริมทรัพย์ ซึ่งเป็นกิจการของครอบครัวนักการเมืองถิ่นจังหวัดนนทบุรี. ดร.ประเสริฐ สิทธิจิรพัฒน์ สำนักวิจัยและพัฒนา สถาบันพระปกเกล้า. 2553 ก่อนที่จะได้รับเลือกตั้งเป็นสมาชิกสภาผู้แทนราษฎรจังหวัดนนทบุรีครั้งแรกใน พ.ศ. 2550 สังกัดพรรคพลังประชาชน (พ.ศ. 2541) ต่อมาเมื่อศาลรัฐธรรมนูญได้มีคำสั่งให้ยุบพรรคพลังประชาชนจากคดียุบพรรคการเมือง พ.ศ. 2551 เขาก็ย้ายไปสังกัดพรรคภูมิใจไทย https://www.thairath.co.th/news/politic/1525463 

ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 ซึ่งกลับมาใช้ระบบเขตเลือกตั้งแบบเขตเล็กหรือแบบเขตเดียวเบอร์เดียวอีกครั้ง มานะศักดิ์ ลงสมัครรับเลือกตั้งในพื้นที่เขต 3 จังหวัดนนทบุรี สังกัดพรรคภูมิใจไทย แต่ไม่ได้รับเลือกตั้ง โดยพ่ายแพ้ให้กับ นางวไลพร อัจฉริยะประสิทธิ์ จากพรรคเพื่อไทย https://www.ect.go.th/nonthaburi/ewt_dl_link.php?nid=217 

ต่อมาในปี พ.ศ. 2556 เขาได้เข้าเป็นสมาชิกพรรคประชาธิปัตย์ พร้อมกับมารดา อดีตส.ส.'พิมพา'ควงลูกชายซบเข้า'ประชาธิปัตย์' 

และในปี พ.ศ. 2561 หลังจากที่นางวไลพร อัจฉริยะประสิทธิ์ พร้อมบุตรชายและหลานชายย้ายไปร่วมงานกับพรรคประชาธิปัตย์ มานะศักดิ์ก็ย้ายมาร่วมงานกับพรรคเพื่อไทย และได้กลับมาเป็นสมาชิกสภาผู้แทนราษฎรในพื้นที่เดิมอีกครั้ง โดยสามารถเอาชนะการเลือกตั้งในเขตเลือกตั้งที่ 3 จังหวัดนนทบุรี ในปีต่อมาได้สำเร็จ https://www.ch3thailand.com/เลือกตั้ง62?page=provice&id=12 https://www.ect.go.th/nonthaburi/ewt_dl_link.php?nid=550 แต่ในปี 2566 เขาไม่ได้รับเลือกตั้ง ต่อมาได้รับแต่งตั้งเป็นที่ปรึกษารัฐมนตรีช่วยว่าการกระทรวงการคลังครม.เศรษฐา เห็นชอบตั้ง ขรก.การเมือง 34 ตำแหน่ง - ชัย วัชรงค์ โฆษกป้ายแดง

 สมาชิกสภาผู้แทนราษฎร 
มานะศักดิ์ จันทร์ประสงค์ ได้รับการเลือกตั้งเป็นสมาชิกสภาผู้แทนราษฎรทั้งหมด 2 สมัย คือ

 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดนนทบุรี สังกัดพรรคพลังประชาชน → พรรคภูมิใจไทย 
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดนนทบุรี สังกัดพรรคเพื่อไทย

 เครื่องราชอิสริยาภรณ์ 
ราชกิจจานุเบกษา, พระบรมราชโองการ ประกาศ เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ชั้นสายสะพาย ประจำปี ๒๕๖๖, เล่ม ๑๔๐ ตอนพิเศษ ๔ ข หน้า ๒, ๒๒ พฤศจิกายน ๒๕๖๖
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๓, เล่ม ๑๓๘ ตอนพิเศษ ๑ ข หน้า ๗, ๒๒ มกราคม ๒๕๖๔
# สนเจโซ
สนเจโซ (ชื่อวิทยาศาสตร์: Picea jezoensis หรือ Picea yezoensis) เป็นต้นไม้ไม่ผลัดใบ ที่มีความสูงตั้งแต่ 30-50 เมตร และเส้นผ่าศูนย์กลางลำต้นกว้างสุดถึง 2 เมตร พบได้ทั่วไปในภูมิภาคป่าฝนเขตอบอุ่นในแถบตะวันออกเฉียงเหนือของเอเชีย ตั้งแต่ตอนกลางของประเทศญี่ปุ่นไปจนถึงชายแดนเกาหลีเหนือ-จีน ตลอดจนทางตะวันออกไซบีเรีย แถบ ซีค็อต-เอลิน, หมู่เกะคุริล, เกาะซาฮาลิน และ คัมชัตกา

สนเจโซมี 2 พันธุ์ย่อย แบ่งตามภูมิศาสตร์ ได้แก่
Picea jezoensis พันธุ์ย่อย. jezoensis (สนเจโซ) พบได้ในแถบจังหวัดฮกไกโด
Picea jezoensis พันธุ์ย่อย hondoensis (Mayr) P. A. Schmidt (สนฮนโด) กระจายตัวอยู่บนภูเขาสูงทางภาคใต้ของเกาะฮนชู ตอนกลางของประเทศญี่ปุ่น
# เขตสังกัดของนอร์เวย์
นอร์เวย์มีสามเขตสังกัด ดังนี้
เกาะบูแว
เกาะปีเตอร์ที่ 1
ควีนมอดแลนด์ 
การอ้างกรรมสิทธิ์เหนือเกาะปีเตอร์ที่ 1 และควีนมอดแลนด์ยังไม่ได้รับการยอมรับจากประชาคมนานาชาติตามระบบสนธิสัญญาแอนตาร์กติกา

นอกจากนี้นอร์เวย์ยังมีอีกสองเขตที่ยังไม่มีการปกครองตนเอง (unincorporated area) สองแห่ง คือ
 ยานไมเอน
 สฟาลบาร์
# รายชื่อการครอบครองของประเทศนอร์เวย์
การครอบครองในปัจจุบัน

พื้นที่โพ้นทะเลทั้งหมดของนอร์เวย์ ถึงแม้ว่าจะยังไม่มีเทศบาลปกครองตนเอง ได้แก่
 ยานไมเอน
 สฟาลบาร์ เป็นไปตามข้อกำหนดในสนธิสัญญาสฟาลบาร์

พื้นที่ทั้งสองได้รับการจัดให้อยู่ในกลุ่มเดียวกัน (เพื่อประโยชน์ในการจัดหมวดหมู่) ในชื่อสฟาลบาร์และยานไมเอน

ปัจจุบัน เขตสังกัดของนอร์เวย์ทั้งหมดอยู่ในแถบขั้วโลกใต้ ได้แก่
เกาะบูเว (เขตกึ่งแอนตาร์กติก)
เกาะปีเตอร์ที่ 1 (เขตแอนตาร์กติก)
ควีนมอดแลนด์ (เขตแอนตาร์กติก)

 แผนที่ 
thumb|centre|600px|Location of Norway and its overseas territories

อดีตเมืองขึ้น

450px|thumb|The Kingdom of Norway at its greatest extent, c. 1265

ในหมู่เกาะอังกฤษ
 See also: Norse-Gael kingdoms

Kingdom of York
Kingdom of Dublin
Kingdom of Mann and the Isles 
Earldom of Orkney, including Shetland

พื้นที่ชายแดนยกให้สวีเดน
Jämtland (since the Treaty of Brömsebro)
Härjedalen (since Treaty of Brömsebro)
Idre & Särna (since the Treaty of Brömsebro)
Bohuslän (since the Treaty of Roskilde)

เมืองขึ้นยกให้เดนมาร์ก 
หมู่เกาะแฟโร
ไอซ์แลนด์
กรีนแลนด์
เป็นดินแดนที่นอร์เวย์ได้จากการรวมกันเป็นสหภาพเดนมาร์กและนอร์เวย์ แต่ดินแดนเหล่านี้ก็ต้องคืนให้เดนมาร์ก หลังจากที่เดนมาร์กและนอร์เวย์ยุติการมีประมุขร่วมกันในปีค.ศ. 1814

Contested overseas possessions in the Arctic region
Erik the Red's Land (ตอนนี้เป็นส่วนหนึ่งของกรีนแลนด์)
Sverdrup Islands (ตอนนี้เป็นส่วนหนึ่งของแคนาดา)
# ธนา เมตตาริกานนท์
ธนา เมตตาริกานนท์ (เกิด 4 กันยายน พ.ศ. 2489) อดีตรองประธานสภาผู้แทนราษฎร อดีตสมาชิกสภาผู้แทนราษฎรจังหวัดอุบลราชธานี 3 สมัย

 ประวัติ 
ธนา เกิดเมื่อวันที่ 4 กันยายน พ.ศ. 2489ทำเนียบสมาชิกสภาผู้แทนราษฎร พ.ศ. 2532. สำนักงานเลขารัฐสภา. 2532 สำเร็จการศึกษา ระดับชั้นประกาศนียบัตรวิชาชีพ จาก วิทยาลัยช่างกลพระนครเหนือ (มหาวิทยาลัยเทคโนโลยีราชมงคลพระนคร วิทยาเขตพระนครเหนือ ในปัจจุบัน) สมรสกับ นางเก็จแก้ว เมตตาริกานนท์ และมีหลานชาย คือ พงศกร เมตตาริกานนท์ นักแสดงช่อง 3

 งานการเมือง 
ธนา เข้าสู่วงการการเมือง ด้วยการเป็นสมาชิกสภาจังหวัดอุบลราชธานี 2 สมัย คือ พ.ศ. 2518 และ พ.ศ. 2523 ก่อนที่จะได้รับเลือกตั้งเป็นสมาชิกสภาผู้แทนราษฏรครั้งแรกใน พ.ศ. 2526 สังกัดพรรคกิจสังคม และได้รับเลือกติดต่อกันรวม 3 ครั้ง

ธนา ได้รับเลือกเป็นรองประธานสภาผู้แทนราษฎร คนที่ 1 ในสภาผู้แทนราษฎรไทย ชุดที่ 16 เมื่อ พ.ศ. 2531

 สมาชิกสภาผู้แทนราษฎร 
ธนา เมตตาริกานนท์ ได้รับการเลือกตั้งเป็นสมาชิกสภาผู้แทนราษฎรทั้งหมด 3 สมัย คือ
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 จังหวัดอุบลราชธานี สังกัดพรรคกิจสังคม
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 จังหวัดอุบลราชธานี สังกัดพรรคกิจสังคม
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 จังหวัดอุบลราชธานี สังกัดพรรคกิจสังคม

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๐๗ ตอนที่ ๒๔๐ ง ฉบับพิเศษ หน้า ๒, ๔ ธันวาคม ๒๕๓๓
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๐๖ ตอนที่ ๒๑๔ ง ฉบับพิเศษ หน้า ๑๒, ๔ ธันวาคม ๒๕๓๒
# สนามกีฬาโอลิมปิกยูอิส กุมปัญส์
สนามกีฬาโอลิมปิกยูอิส กุมปัญส์  ตั้งอยู่ที่เมืองบาร์เซโลนา แคว้นกาตาลุญญา ประเทศสเปน สร้างขึ้นในปี ค.ศ. 1927 เพื่อใช้จัดงานนิทรรศการนานาชาติ ค.ศ. 1929 และได้รับการปรับปรุงในปี ค.ศ. 1989 เพื่อใช้เป็นสนามกีฬาหลักของกีฬาโอลิมปิก ครั้งที่ 25 และพาราลิมปิก ครั้งที่ 9 ที่สเปนเป็นเจ้าภาพในปี ค.ศ. 1992 และเคยเป็นสนามเหย้าชั่วคราวของสโมสรฟุตบอลบาร์เซโลนาในฤดูกาล 2023–24 เนื่องจากการปรับปรุงกัมนอว์สนามเหย้าของทีม

ด้วยความจุปัจจุบันที่ 54,367 ที่นั่ง (67,007 ที่นั่งในช่วงโอลิมปิกปี 1992) ทำให้ สนามกีฬาโอลิมปิกยูอิส กุมปัญส์ เป็นสนามกีฬาที่ใหญ่เป็นอันดับ 6 ของสเปนและใหญ่เป็นอันดับ 2 ของกาตาลุญญา

โครงสร้าง
สนามกีฬาโอลิมปิกยูอิส กุมปัญส์มีหลังคาโค้ง มีกระถางคบเพลิง มีลานวิ่ง และ สนามฟุตบอล มีที่นั่งจุ 55,926 คน

พิธีเปิดการแข่งขันกีฬาโอลิมปิก
พิธีเปิดการแข่งขันโอลิมปิกในปี 1992 โดยประเทศไทยได้เข้าร่วมในวันที่ 25 กรกฎาคมและมีการยิงธนูไฟใส่กระถางคบเพลิงอีกด้วย
# ตูนตูน
ตูนตูน  คือ ช่องการ์ตูนหรรษา สำหรับคุณหนูๆ ด้วยการ์ตูนยอดนิยมตลอดกาล จากค่ายการ์ตูนดังทั่วโลก และการ์ตูนชุดจากญี่ปุ่น พร้อมสอดแทรกทักษะความรู้กับสารคดีการศึกษา และอัพเดทข่าวกิจกรรมต่างๆสำหรับเด็ก ตลอด 24 ชม.

 รายการที่เคยออกอากาศ 
 ป๊อปอาย
 ลูนีย์ทูนส์
 เบบี้ลูนนีย์ตูนส์
 แฟลชแดช ดริฟท์สายฟ้า
 Jack & Marcel
 เฟลิกซ์
 แดร๊กคูล่าต๊อก
# ราชอาณาจักรนิวซีแลนด์
ราชอาณาจักรนิวซีแลนด์  คือระบอบราชาธิปไตยภายใต้รัฐธรรมนูญที่มีสมเด็จพระเจ้าชาลส์ที่ 3 แห่งนิวซีแลนด์เป็นพระประมุข โดยราชอาณาจักรประกอบด้วย นิวซีแลนด์, หมู่เกาะคุก, นีอูเอ, โตเกเลา และ รอสส์ดีเพนเดนซีในทวีปแอนตาร์กติกาNew Zealand's Constitution, New Zealand government, retrieved 20 November 2009

 พื้นที่ เมืองหลวง ประชากร เนื้อที่ 30px นิวซีแลนด์เวลลิงตัน4,242,048268,680 km² 30px หมู่เกาะคุกอาวารัว21,388236 km² 30px นีอูเออาโลฟี2,145260 km² 30px โตเกเลาไม่มี1,40510 km² 30px รอสส์ดีเพนเดนซีScott Base Scott Base: 10–80; McMurdo Station: 200–1000 (seasonally)450,000 km²
# โซโตมี
โซโตมี  หรือ มีโซโต  เป็นบะหมี่น้ำรสเผ็ดที่พบในอินโดนีเซีย มาเลเซีย และสิงคโปร์ "มี" หมายถึงเส้นบะหมี่ที่ทำจากแป้ง เกลือ และไข่ ส่วน "โซโต" เป็นซุปแบบอินโดนีเซีย ในอินโดนีเซียจะเรียกว่า "โซโตมี" โดยถือว่าเป็นโซโตชนิดหนึ่ง ส่วนในมาเลเซียและสิงคโปร์จะเรียกว่า "มีโซโต"

 ส่วนผสม 
thumb|รถขายมีโซโตแบบโบโกร์ในจาการ์ตา
โซโตมีมีความแตกต่างกันบ้าง สามารถทำจากเนื้อวัว เนื้อไก่หรือเครื่องใน เช่น ขาวัว กระเพาะวัว หรือเปลี่ยนมาใช้เส้นที่ทำจากข้าวแทนได้ นอกจากเส้นและเนื้อแล้ว จะใส่มะเขือเทศหั่น มันฝรั่งต้ม ไข่ต้ม ถั่วลิสง ถั่วงอก ใส่น้ำซุปที่ทำจากไก่หรือวัว อาจเติมเครื่องปรุง เช่น น้ำมะนาว ซัมบัล หอมเจียว น้ำส้มสายชู ซีอิ๊วหวาน ข้าวเกรียบ โซโตมีที่ได้รับความนิยมสูงสุดมาจากโบโกร์ จังหวัดชวาตะวันตก ทำจากขาวัว เส้นบะหมี่ เปาะเปี๊ยะทอดหั่น มะเขือเทศ กะหล่ำปลี มันฝรั่ง และขึ้นฉ่าย
# มีเรอบุซ
thumb|right|220px|มีเรอบุซในสิงคโปร์
มีเรอบุซ (, "บะหมี่ต้ม") เป็นอาหารจากเส้นที่เป็นที่นิยมในมาเลเซีย สิงคโปร์ และอินโดนีเซีย ทำจากหมี่เหลืองชนิดเดียวที่ใส่ในฮกเกี้ยนหมี่ กินกับน้ำราดรสเผ็ด หวานเล็กน้อย น้ำราดทำจากมันฝรั่ง ผงกะหรี่ น้ำ ถั่วเหลืองหมัก กุ้งแห้ง และถั่วลิสง เครื่องปรุงอื่นจะใส่ไข่ต้ม มะปี๊ด หัวหอม ขึ้นฉ่าย พริก ฟองเต้าหู้ หอมเจียว และถั่วงอก บางครั้งใส่เนื้อวัว หรือนำหมี่ไปคลุกกับซีอิ๊วดำก่อนเสิร์ฟ นิยมรับประทานกับสะเต๊ะ 

ในบางพื้นที่จะเรียกมีเรอบุซว่า มีจาวา หรือ บะก์มีจาวา (, "บะหมี่ชวา") แต่สำหรับชาวชวาแล้ว บะก์มีจาวาเป็นอาหารอีกชนิดที่ต่างกับมีเรอบุซเล็กน้อย อาหารที่ใกล้เคียงกับมีเรอบุซในอินโดนีเซียเรียก มีเจโลร์ และเป็นที่นิยมในปาเล็มบัง
# กฎหมายสงคราม
กฎหมายสงคราม เป็นภาษาเฉพาะวงการกฎหมายซึ่งหมายถึงกฎหมายระหว่างประเทศแผนกคดีเมืองส่วนที่ว่าด้วยการให้เหตุผลว่าชอบด้วยกฎหมายที่ยอมรับได้ที่จะเข้าสู่สงคราม (jus ad bellum) และจำกัดความประพฤติยามสงครามที่ยอมรับได้ (jus in bello หรือกฎหมายมนุษยธรรมระหว่างประเทศ)

กฎหมายสงครามสมัยใหม่กล่าวถึงการประกาศสงคราม การยอมรับการยอมจำนน การปฏิบัติต่อเชลยศึก ความจำเป็นทางทหาร การแยกแยะพลรบกับพลเรือน (distinction) และความได้สัดส่วน (proportionality) และการห้ามอาวุธบางอย่างซึ่งอาจก่อความทุกข์ทรมานที่ไม่จำเป็นThe Program for Humanitarian Policy and Conflict Research at Harvard University, "IHL PRIMER SERIES | Issue #1" Accessed at http://www3.nd.edu/~cpence/eewt/IHLRI2009.pdf  เป็นต้น

กฎหมายสงครามถูกพิจารณาแยกกับประชุมกฎหมายอื่น เช่น กฎหมายในประเทศของคู่สงครามหนึ่ง ๆ ซึ่งอาจให้ข้อจำกัดทางกฎหมายต่อความประพฤติหรือการให้เหตุผลว่าชอบด้วยกฎหมายของสงครามเพิ่มเติม
# วัดปลักแรด
วัดปลักแรด ตั้งอยู่เลขที่ 40 ริมแม่น้ำแม่กลอง หมู่ 4 ตำบลเบิกไพร อำเภอบ้านโป่ง จังหวัดราชบุรี  ฝ่ายเถรวาท มหานิกาย

 เนื้อที่    
แต่เดิมมีเนื้อที่ประมาณ   50  ไร่เศษ   ต่อมาถูกน้ำในแม่น้ำแม่กลองกัดเซาะพังลงบ้าง   และด้วยสาเหตุอื่นๆบ้าง   ในปัจจุบันจึงมีเนื้อที่เหลือเพียงประมาณ  24  ไร่   30  วา

 ประวัติวัดปลักแรด
เดิมวัดปลักแรด ตั้งอยู่ใกล้กับที่ตั้งในปัจจุบันนี้ ซึ่งติดกับท่าควาย ต่อมาถูกน้ำในแม่น้ำแม่กลองกัดเซาะตลิ่งพังเข้ามาหาวัดเรื่อย ๆ จึงขยับขยายไปตั้งอยู่ที่บริเวณคลองวัดร้างทางฝั่งขวาของคลอง ในที่สุดต้องย้ายวัดอีกครั้ง จึงได้ย้ายวัดมาตั้งในสถานที่ปัจจุบัน
วัดปลักแรดได้รับพระราชทานวิสุงคามสีมา เมื่อ พ.ศ. 2517 ภายในวัดมีวิหารหลวงพ่อบ้านแหลม  หลังเก่าสร้างในปี พ.ศ. 2504ศูนย์ข้อมูลกลางทางวัฒนธรรม การเวลาผ่านวิหารหลังเก่าเล็กและทรุดโทรมลง พระครูเกษมปัญญาพิสุทธิ์ เจ้าอาวาสรูปปัจจุบัน  (สมัยนั้นดำรงตำแหน่งพระครูวินัยธรหลอด  เขมจาโร) จึงได้รื้อถอน แล้วสร้างวิหารหลังใหม่ลงในที่เดิม แล้วเสร็จเฉลิมฉลองเมื่อวันที่ 5 พฤษภาคม พ.ศ. 2551 ซึ่งหลวงพ่อบ้านแหลมจำลองนี้ เป็นที่สักการะนับถือของชาวตำบลเบิกไพรและใกล้เคียง วัดปลักแรดได้จัดให้มีงานประจำปีปิดทองหลวงพ่อบ้านแหลม ในวันแรม 13 - 15 ค่ำเดือน 4 ของทุกปี

 ลำดับเจ้าอาวาส  
thumb|พระครูเกษมปัญญาพิสุทธิ์ เจ้าคณะตำบลเบิกไพร-ลาดบัวขาว , เจ้าอาวาสวัดปลักแรด 

จะมีมาก่อนกี่รูปนั้นไม่มีใครจดจำได้และไม่มีการจดบันทึกไว้   เท่าที่สืบค้นได้เพียง  13 รูปคือ
 อาจารย์โทน   ผู้ริเริ่มสร้างพระอุโบสถหลังเก่าที่รื้อไปแล้ว
 อาจารย์โล่     ผู้สร้างต่อเติมพระอุโบสถหลังเก่าที่รื้อไปแล้ว
 อาจารย์โรย   สร้างหอสวดมนต์เก่า
 อาจารย์นา     บูรณะวัด
 อาจารย์เอียง   บูรณะวัด
 อาจารย์ปิ่น     บูรณะวัด
 ท่านอธิการที  สร้างศาลาการเปรียญหลังเก่าเมื่อปี  พ. ศ. 2468  ต่อมาท่านย้ายไปเป็นเจ้าอาวาสวัดร้างทาง อ.สังขละ  จ.กาญจนบุรี
 ท่านอธิการหมุน  (พี่ชายพระครูวรรัตนธาดา)  ผู้สร้างซุ้มประตูศาลาการเปรียญ                  
 ท่านอธิการผึ่ง    ฐานทินฺโน
 พระครูวรรัตนธาดา   (ฮึ่ม  กนฺตธโร  ป้องสุ) 
 พระอธิการหลุย    สุจิณฺโณ   
 พระครูสาทรปิยธรรม (เฉลิม  ปิยวณฺโณ สุวรรณประเสริฐ)
 พระครูเกษมปัญญาพิสุทธิ์ (หลอด  เขมจาโร เจ้าอาวาสรูปปัจจุบัน)

 ประวัติอดีตเจ้าอาวาส
# นกเขียวก้านตองเล็ก
นกเขียวก้านตองเล็ก (Lesser Green Leafbird) เป็นนกในวงศ์นกเขียวก้านตอง พบในประเทศบรูไน, อินโดนีเซีย, มาเลเซีย, พม่า, สิงคโปร์, และ ไทย ปัจจุบันกำลังถูกคุกคามจากการสูญเสียถิ่นที่อยู่
# นกปลีกล้วยหูเหลืองใหญ่
นกปลีกล้วยหูเหลืองใหญ่  เป็นนกในวงศ์นกกินปลี พบในป่าดิบชื้น ป่าต่ำในประเทศบรูไน, อินโดนีเซีย, มาเลเซีย, สิงคโปร์, ไทย, และ เวียดนาม นกปลีกล้วยหูเหลืองใหญ่เป็นชนิดที่มีขนาดใหญ่ที่สุดในสกุล Arachnothera
# นกเขียวก้านตองท้องสีส้ม
นกเขียวก้านตองท้องสีส้ม (Orange-Bellied Leafbird) เป็นนกที่มีถิ่าอาศัยในแถบตะวันออกของเทือกเขาหิมาลัย และภาคใต้ของประเทศจีนจรดคาบสมุทรมลายู มันมีท้องสีส้มสดใส หลังสีเขียว หางและปีกสีฟ้า แต้มสีดำและฟ้าที่คอและอก มีปากโค้งยาว กินแมลงและน้ำต้อยเป็นอาหาร เป็นนกประจำถิ่น
# ข่อยดำ
ข่อยดำหรือดังหวาย  เป็นไม้พุ่มในวงศ์ Labiatae ลำต้นสีเทาอมน้ำตาล ใบประกอบ ขอบใบหยัก ดอกช่อแบบแตกแขนง ผลเดี่ยวค่อนข้างกลม ผลแก่สีแดงหรือสีดำ มี 5-6 เมล็ด ผลใช้เป็นอาหารสัตว์ 
 อ้างอิง 
มัณฑนา นวลเจริญ. พรรณไม้ป่าชายหาด. ปทุมธานี. สำนักพัฒนาวิทยาศาสตร์และเทคโนโลยีแห่งชาติ 2552 หน้า 53

<br\>
# นมพิจิตร
นมพิจิตรหรือนมหมู ลิ้นเหี้ย  เป็นพืชในวงศ์ Asclepiadaceae เป็นไม้เถาเลื้อยลำต้นมีน้ำยางสีขาว ใบเดี่ยว เป็นใบหนา อวบน้ำ ผิวใบเกลี้ยงทั้งสองด้าน ดอกช่อ ดอกย่อยขนาดเล็ก 5 แฉก สีขาวนวลหรือสีชมพูอ่อน เกสรตัวผู้รูปมงกุฎอยู่ตรงกลางดอก ผลเดี่ยว เป็นฝักยาว เมล็ดแบนรูปไข่ มีขนเป็นพู่ที่ปลาย ใช้เป็นไม้ประดับ 
none|thumb|ดอกนมพิจิตร
 อ้างอิง 
 มัณฑนา นวลเจริญ. พรรณไม้ป่าชายหาด. ปทุมธานี. สำนักพัฒนาวิทยาศาสตร์และเทคโนโลยีแห่งชาติ 2552 หน้า 87

<br\>
# ตานเหลือง
ตานเหลือง, ช้างน้าว, กำลังช้างสาร หรือ ตานนกกด   เป็นไม้ยืนต้นในวงศ์ Ochnaceae ลำต้นคดงอ ใบอ่อนสีน้ำตาลแดง กิ่งก้านออกต่ำ ดอกสีเหลือง กลีบรองดอกสีแดงคล้ำ ผลกลม  เป็นดอกไม้ที่เป็นที่นิยมมากทางภาคใต้ของเวียดนามและเป็นดอกไม้ประจำจังหวัดมุกดาหารช้างน้าว

รากใช้ขับพยาธิและฟอกน้ำเหลืองป่าแม่คำมี: ความหลากหลายทางชีวภาพจากอดีตถึงปัจจุบัน. กทม. สำนักวิจัยและพัฒนาป่าไม้. 2556ทางภาคอีสานใช้ลำต้นต้มน้ำดื่ม แก้ปวดเมื่อย ทางจังหวัดอุบลราชธานีใช้แก่นต้มน้ำดื่มแก้ประดง ชาวเขาเผ่ามูเซอใช้รากเป็นยาบำรุงกำลัง โดยตากแห้ง หรือดองเหล้า หรือต้มน้ำดื่ม
ระเบียงภาพ
# เยลลี่
เยลลี่ (jelly) ในประเทศกลุ่มเครือจักรภพแห่งประชาชาติและไอร์แลนด์ ส่วนในสหรัฐอเมริกาจะเรียกเจลาตินหรือเจลโล ตามยี่ห้อเจลาตินในสหรัฐ เป็นขนมหวานที่ทำมาจากเจลาตินแต่งสีและรส โดยการนำเจลาตินเปล่าผสมกับเครื่องปรุงรสอื่น ๆ หรือใช้เจลาตินผสมที่ใส่สารแต่งไว้แล้ว ขนมหวานเจลาตินที่เตรียมสำเร็จมีรูปแบบตั้งแต่ขนมหวานรูปทรงขนาดใหญ่ ไปจนถึงถ้วยเสิร์ฟขนาดเล็ก เป็นผลิตภัณฑ์ซึ่งทำจากน้ำผลไม้ หรือน้ำผลไม้เข้มข้น เช่น น้ำมะนาว ขิงแก่ ผสมกับสารที่ให้ความหวาน (sweetening agent) และสารที่ทำให้เกิดเจล (gelling agent) เช่น เจลาติน (gelatin) คาร์ราจีแนน (carrageenan) อาจมีการผสมสี (coloring agent) และแต่งกลิ่นรส ส่วนประกอบของเจลลี่สารที่ทำให้เกิดเจล (gelling agent) การผลิตเจลลี่สำเร็จรูปในเชิงอุตสาหกรรม มีส่วนประกอบที่สำคัญ คือ กัม (gums) ซึ่งทำหน้าที่เป็นสารที่ทำให้เกิดเจล หรือสารก่อเจล ชนิดของกันที่ใช้กันอย่างแพร่หลาย ได้แก่ คาร์ราจีแนน เจลาตินและเพกทิน
ดูเพิ่ม

Kraft Foods: Jell-O history
Cooper Union history page
# ยากอบผู้ชอบธรรม
ยากอบ (Ya'akov;  Iákōbos คำเดียวกันกับคำว่า "ยาโคบ") ผู้ได้รับสมัญญาว่าผู้ชอบธรรม เปาโลอัครทูตเรียกท่านว่าพี่/น้องขององค์พระผู้เป็นเจ้ากาลาเทีย 1:19 แม้จะไม่ใช่อัครทูต แต่ก็มีบทบาทสำคัญในคริสตจักรยุคแรก ๆ จนได้รับเลือกเป็นผู้ปกครองดูแลคริสตจักรในกรุงเยรูซาเลมเป็นคนแรก เชื่อว่าเป็นผู้เขียนจดหมายของนักบุญยากอบ และเป็นคนละคนกับยากอบ บุตรเศเบดี ชาวคาทอลิกเชื่อว่าท่านเป็นคนเดียวกันกับอัครทูตยากอบ บุตรอัลเฟอัส

 ประวัติ 
ประวัติของยากอบคลุมเครือมาก และมักสับสนกับยากอบท่านอื่น ๆ ที่ปรากฏในคัมภีร์ไบเบิล ตามพระวรสารนักบุญมัทธิวบทที่ 13 ทำให้ทราบว่าพระเยซูมีพี่น้องคนหนึ่งชื่อยากอบมัทธิว 13:55 ช่วงที่พระเยซูยังไม่สิ้นพระชนม์ บรรดาพี่น้องของพระเยซูยังไม่ได้วางใจเชื่อถือพระองค์ และไม่แน่ชัดว่าท่านมาเป็นสาวกของพระเยซูตั้งแต่เมื่อไร แต่จากจดหมายของนักบุญเปาโลถึงชาวโครินธ์ ฉบับที่ 1 ทำให้ทราบว่าหลังจากที่พระเยซูได้คืนพระชนมชีพก็ได้มาปรากฏกายแก่ท่านด้วย1 โครินธ์ 15:7

หลังจากนั้นยากอบก็ก้าวขึ้นมามีบทบาทสำคัญในคริสตจักรในกรุงเยรูซาเลม จนเป็นที่นับถือว่าเป็นเสาหลักของคริสตจักรกาลาเทีย 2:9 ในช่วงที่มีการประชุมสภาที่เยรูซาเลม ยากอบเห็นว่าคนที่ไม่ใช่ยิวก็สามารถรับพระคุณของพระเจ้าให้ถึงความรอดได้โดยความเชื่อวางใจในพระเยซู โดยไม่ต้องเข้าสุหนัตตามจารีตศาสนายิว แต่ให้ถือจารีตยิวเพียงบางข้อ ได้แก่ ไม่บูชารูปเคารพ ไม่ล่วงประเวณี ไม่กินเนื้อสัตว์ที่ถูกรัดคอตาย และไม่กินเลือดกิจการ 15

ยากอบผู้นี้ยังปรากฏในเอกสารอื่น ๆ ด้วย โยเซพุสกล่าวถึงยากอบที่เป็นพี่น้องของพระเยซูว่า เป็นคนใจบุญ รักษาธรรมบัญญัติอย่างเคร่งครัด จึงเป็นที่เคารพของคนจำนวนมาก แม้แต่กับพวกฟาริสี แต่เกิดขัดแย้งกับผู้ว่าการของจักรวรรดิโรมัน จึงถูกประหารชีวิตด้วยการปาหินจนตายในปี ค.ศ. 62 แต่เฮเกซิปปุสว่าเป็นปี ค.ศ. 69

 ความสัมพันธ์ทางเครือญาติกับพระเยซู 
แต่ละนิกายในศาสนาคริสต์มีความเชื่อเกี่ยวกับความสัมพันธ์ทางเครือญาติระหว่างยากอบกับพระเยซูแตกต่างกัน โดนสรุปแล้วมี 3 แบบ ได้แก่
 ฝ่ายโปรเตสแตนต์บางนิกายเชื่อว่า ยากอบเป็นน้องชายแท้ ๆ ของพระเยซู ทั้งสองเกิดจากมารีย์ ต่างกันเพียงพระเยซูเป็นพระบุตรพระเป็นเจ้า ส่วนยากอบเป็นบุตรโยเซฟ
 ฝ่ายออร์ทอดอกซ์เชื่อว่า ยากอบเป็นพี่ชายต่างมารดาของพระเยซู เพราะโยเซฟเป็นพ่อม่ายลูกติดก่อนจะมาหมั้นหมายกับมารีย์
 ฝ่ายโรมันคาทอลิกเชื่อว่า ยากอบเป็นลูกพี่ลูกน้องของพระเยซู และเป็นคนเดียวกันกับยากอบ บุตรอัลเฟอัส
# พัดลมเพดาน
พัดลมเพดาน  คือพัดลมชนิดที่ติดตั้งแขวนในแนวดิ่งลงมาจากฝ้าเพดาน
มีลักษณะเฉพาะที่จะมีใบพัดแบนยาวขนาดใหญ่ติดตั้งเป็นรูปแฉก ยึดกับแกนหมุนที่อยู่ตรงกลาง (ในบางแบบ แกนหมุนนั้นคือตัวมอเตอร์เอง)

พัดลมเพดานจะมีความเร็วรอบการหมุนต่ำกว่าพัดลมตั้งพื้นหรือตั้งโต๊ะมาก โดยพัดลมเพดานสมัยใหม่จะเป็นพัดลมไฟฟ้าทั้งหมด
และเหมือนกับพัดลมทั่วไปที่ไม่ได้ให้ความเย็นกับอากาศโดยตรง แต่จะช่วยให้เกิดการถ่ายเทของอากาศ ทำให้การระเหยของเหงื่อดีขึ้น
(ซึ่งใช้พลังงานน้อยกว่าการทำให้อากาศเย็นลงอย่างที่ทำในเครื่องปรับอากาศมาก)

และพัดลมเพดานบางรุ่น จะออกแบบไว้ให้มีโคมไฟอยู่ด้านใต้แกนหมุน เพื่อใช้เป็นไฟส่องสว่างภายในห้องไปในตัวด้วย, โดยดวงไฟจะมีสวิตช์เปิดปิดได้ แยกกับการเปิดปิดพัดลมเอง (บางรุ่นจะมีสวิตช์ดึง ให้เปิดไฟจากด้านใต้พัดลมได้ทันที แต่บางรุ่นก็จะใช้สวิตช์ที่ติดตั้งบนผนังแยกเอาไว้), ซึ่งรูปแบบนี้มักใช้กับห้องขนาดเล็ก (เช่น ห้องนอน) ที่รัศมีใบพัดลมจะกินพื้นที่ส่วนใหญ่บนเพดาน ไม่มีที่ให้ติดตั้งแสงสว่างเพิ่ม, หรือแม้แต่กับห้องขนาดใหญ่อื่นๆ ที่ไม่ได้ใช้โคมไฟบนเพดานหรือผนังอยู่ก่อนแล้ว

thumb|right|300px|พัดลมโคจร ที่ติดตั้งในตู้รถไฟของศรีลังกา
thumb|right|วิดีโอแสดงรูปแบบการส่ายของพัดลมโคจร

นอกจากนี้ ยังมีพัดลมติดเพดานอีกชนิดหนึ่งที่เรียกว่า พัดลมโคจร  ซึ่งมีใบพัดขนาดเล็กกว่า มีความเร็วรอบสูง รวมถึงมีลักษณะมอเตอร์และตะแกรงคล้ายพัดลมตั้งโต๊ะ, แต่เมื่อเปิดให้ทำงาน ชุดใบพัดและมอเตอร์จะเอียงส่ายเวียนเป็นวงกลม เพื่อเป่าลมไปรอบๆ พื้นที่, โดยอาศัยเฟืองส่ายหรือมอเตอร์ส่ายด้านหลังมอเตอร์ ซึ่งเชื่อมต่อไปยังกลไกข้อเหวี่ยงที่โยงระหว่างหลังมอเตอร์ กับฐานของพัดลม

โดยทั่วไป จะนิยมใช้พัดลมโคจรในจุดที่มีพื้นที่เพดานจำกัด เช่นบนรถเมล์ หรือในตู้รถไฟ, เพราะสามารถหันกระจายลมได้กว้างกว่าความกว้างของตัวพัดลมเอง, มีราคาถูก, และยังใช้ทดแทนพัดลมเพดานธรรมดา ในกรณีที่มีการติดตั้งไฟส่องสว่างบนเพดานอยู่แล้วในบริเวณใกล้ๆ กัน เนื่องจากใบพัดของพัดลมโคจรมีขนาดเล็ก ทำให้ไม่ไปบดบังแสงไฟ เป็นต้น
# แอซิเตต
แอซิเตด  เป็นไอออนลบ ตรงแบบพบในสารละลายน้ำ (aqueous solution) มักเขียนด้วยสูตรเคมี C2H3O2− โมเลกุลที่เป็นกลางทางไฟฟ้าอันเกิดจากการรวมแอซิเตดไอออนกับไอออนบวกโดยทั่วไปเรียก "แอซิเตดส์" (acetates) สารอย่างง่ายที่สุดในกลุ่มนี้ คือ ไฮโดรเจนแอซิเตด หรือกรดแอซิติก กับเกลือ เอสเทอร์ที่สอดคล้อง และไอออนบวกหลายอะตอม CH3CO2− หรือ CH3COO− 

กรดแอซิติกที่ผลิตในอุตสาหกรรม 5 พันล้านกิโลกรัมส่วนใหญ่ใช้ในการผลิตแอซิเตด ซึ่งมักอยู่ในรูปพอลิเมอร์ แอซิเตดเป็นหน่วยชีวสังเคราะห์ที่พบมากที่สุดในธรรมชาติ ตัวอย่างเช่น กรดไขมันเกิดจากการเชื่อมสองอะตอมคาร์บอนจากแอซิเตดเข้ากับกรดไขมันที่ใหญ่ขึ้นเรื่อย ๆMarch, J. “Advanced Organic Chemistry” 4th Ed.  J. Wiley and Sons, 1992: New York.  ISBN 0-471-60180-2.
# สหภาพเศรษฐกิจยูเรเชีย
สหภาพเศรษฐกิจยูเรเชีย  หรือ สหภาพยูเรเชีย  เป็นสหภาพเศรษฐกิจ จัดตั้งขึ้นโดยสนธิสัญญาซึ่งลงนามเมื่อวันที่ 29 พฤษภาคม 2557 และมีผลในวันที่ 1 มกราคม 2558   โดยในปัจจุบันมีสมาชิกทั้งหมด 5 ประเทศ ได้แก่ เบลารุส คาซัคสถาน คีร์กีซสถาน อาร์มีเนีย และรัสเซีย ซึ่งสหภาพเศรษฐกิจยูเรเชียนี้ได้สร้างตลาดเศรษฐกิจเดียวที่มีขนาดประชากรกว่า 180 ล้านคน และผลิตภัณฑ์มวลรวม 2.8 ล้านล้านดอลลาร์สหรัฐ  ทาจิกิสถาน และอุซเบกิสถานยังแสดงความสนใจเข้าร่วมองค์การด้วยhttp://www.voanews.com/a/russia-belarus-kazakhstan-agree-to-create-economic-union/1924941.html
# สิงโตตาแดง
สิงโตตาแดง   อยู่ในวงศ์Orchidaceae เป็นกล้วยไม้อิงอาศัย ขนาดเล็ก เหง้าสั้น ดอกสีชมพู สีม่วงหรือแดงเรื่อ มักขึ้นบนก้อนหิน
อ้างอิง
The Bulbophyllum-Checklist
The Internet Orchid Species Photo Encyclopedia
 ป่าแม่คำมี: ความหลากหลายทางชีวภาพจากอดีตถึงปัจจุบัน. กทม. สำนักวิจัยและพัฒนาป่าไม้. 2556

<br\>
# แม็คคอมิคแอนด์คัมพานี
thumb|สินค้าบริษัทที่ตั้งวา่งขาย

แม็คคอมิคแอนด์คัมพานี  เป็นบริษัทอาหารผู้ผลิตเครื่องเทศ สมุนไพร และเครื่องปรุงรสเพื่อการขายปลีก การพาณิชย์และในตลาดอุตสาหกรรม ซึ่งได้รับการจัดอันดับหนึ่งพันบริษัทอันทรงอิทธิพลของนิตยสารฟอร์ชูน เริ่มประกอบการใน ค.ศ. 1889 ที่เมืองบอลทิมอร์ รัฐแมริแลนด์ ประเทศสหรัฐอเมริกา และได้ย้ายสำนักงานจากกลางเมืองบอลทิมอร์ไปยังฮันท์วัลเลย์ แมริแลนด์ บริษัทมีพนักงานประมาณ 8,000 คน และมีสำนักงานใหญ่ที่เมืองสปาร์คส์ในรัฐเดียวกัน

สินค้าของบริษัทมียี่ห้อแม็คคอมิค, ซาทาเรนส์ (ในลุยเซียนา), โอลด์เบย์ซีซันนิง (สหรัฐฯ), ดูครอส (ยุโรป), คลับเฮาส์และบิลลีบีฮันนี (แคนาดา), ชวาสต์ (สหราชอาณาจักร) แอโรเพลนเจลลีและคีนมัสตาร์ด (แม็คคอมิคฟูดส์ออสเตรเลีย), ไทยคิทเชนและซิมพลีเอเชีย (สหรัฐ) และล่าสุดคือลอว์รียส์แอนด์อดอฟทส์

แหล่งข้อมูลอื่น
 McCormick & Company web site
 Company timeline 
 McCormick Gourmet Collection web site
 Schwartz UK Website
# เตารีด
เตารีด  เป็นอุปกรณ์ที่ใช้ในการกำจัดรอยยับบนเสื้อผ้าใช้ความร้อน,
รูปร่างเป็นอุปกรณ์ที่มีฐานล่างเป็นโลหะเรียบรูปสามเหลี่ยม และด้านบนมีมือจับ

โดยวิธีใช้ทั่วไปจะต้องทำให้เตารีดร้อน แล้วจึงนำไปรีดบนรอยยับ เส้นใยผ้าจะคลายตัวเมื่อเจอกับความร้อน
เมื่อถูกรีด น้ำหนักที่กดทับจะทำให้เส้นใยถูกยืดเป็นแนวตรง เมื่อความร้อนหมดไป เส้นใยจะคงรูปร่างที่เรียบเอาไว้
โดยเส้นใยบางชนิด เช่น ฝ้าย จะต้องใช้น้ำร่วมกับความร้อนในการรีดด้วย

thumb|เตารีดอังไฟจากยุค ค.ศ. 1800
thumb|เตารีดแบบใช้ถ่าน

เตารีดสมัยแรกๆ ในช่วงคริสต์ศตวรรษที่ 17 จะเป็นเตารีดแบบอังไฟ ซึ่งประกอบด้วยเหล็กหล่อรูปสามเหลี่ยมแบน
มีด้ามจับเป็นไม้ ซึ่งต้องนำไปอังไฟให้ร้อนก่อนใช้งาน, ในยุคต่อมาได้มีการออกแบบเตารีดให้มีช่องว่างด้านในสำหรับใส่ถ่านไม้หรือถ่านหินเพื่อให้ความร้อน, ส่วนเตารีดในยุคปัจจุบันจะให้ความร้อนด้วยไฟฟ้าแทน
(โดยจ่ายไฟผ่านลวดความร้อนที่อยู่ในส่วนฐานของเตารีด)